Document ID: 32004D0900

ΑΠΌΦΑΣΗ 2004/900/ΚΕΠΠΑ ΤΟΥ ΣΥΜΒΟΥΛΊΟΥ
της 22ας Δεκεμβρίου 2004
που θέτει σε εφαρμογή την κοινή θέση 2004/694/ΚΕΠΠΑ για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την Πρώην Γιουγκοσλαβία (ICTY)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την κοινή θέση 2004/694/ΚΕΠΠΑ (1), και ειδικότερα το άρθρο 2, σε συνδυασμό με το άρθρο 23 παράγραφος 2, της συνθήκης για την Ευρωπαϊκή Ένωση,
Εκτιμώντας ότι:
(1)
Το Συμβούλιο, με την κοινή θέση 2004/694/ΚΕΠΠΑ, θέσπισε μέτρα ώστε να δεσμευθούν όλα τα κεφάλαια και οι οικονομικοί πόροι των Radovan Karadzic, Ratko Mladic και Ante Gotovina.
(2)
Στις 15 Noεμβρίου 2004 το Συμβούλιο ενέκρινε την απόφαση 2004/767/ΚΕΠΠΑ (2) που τροποποίησε τον κατάλογο του παραρτήματος της Κοινής Θέσης 2004/694/ΚΕΠΠΑ.
(3)
Στις 12 Noεμβρίου 2004, η Εισαγγελία του ICTY επιβεβαίωσε ότι ο κ. Miroslav BRALO προσήχθη στο Δικαστήριο. Στις 3 Δεκεμβρίου 2004 η Εισαγγελία επιβεβαίωσε ότι ο κ. Dragomir MILOSEVIC προσήχθη στο Δικαστήριο. Τα δύο αυτά άτομα θα πρέπει έτσι να βγουν από τον κατάλογο του παραρτήματος της Κοινής Θέσης 2004/694/ΚΕΠΠΑ.
(4)
Θα πρέπει συνεπώς να τροποποιηθεί ο κατάλογος που περιλαμβάνεται στο παράρτημα της κοινής θέσης 2004/694/ΚΕΠΠΑ.
(5)
Απαιτείται δράση της Κοινότητας προκειμένου να εφαρμοστεί η παρούσα απόφαση,
ΑΠΟΦΑΣΙΖΕΙ:
Άρθρο 1
Ο κατάλογος προσώπων που παρατίθεται στο παράρτημα της κοινής θέσης 2004/694/ΚΕΠΠΑ αντικαθίσταται από τον κατάλογο που παρατίθεται στο παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημερομηνία της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Έγινε στις Βρυξέλλες, 22 Δεκεμβρίου 2004.

Labels: 11
5
0
13
18